Subject: FW: Teemapüstitused TVK juhatajate koosolekult
From: "info - MKM" <[email-masked]>
To: "info - MKM" <[email-masked]>
Date: Mon, 20 Apr 2026 15:54:07 +0300

From: Seili Suder - MKM <[email-masked]> 
Sent: Monday, April 20, 2026 10:26 AM
To: info - MKM <[email-masked]>
Subject: Ed: Teemapüstitused TVK juhatajate koosolekult

 
 
  ________________________________  
Saatja: Helen Siren - TI <[email-masked]>
Saadetud: kolmapäev, 15. aprill 2026 10:20
Adressaat: Kaire Saarep - TI <[email-masked]>; Ulla Saar - MKM
<[email-masked]>; Seili Suder - MKM <[email-masked]>; Johann Vootele
Mäevere - MKM <[email-masked]>
Koopia: TI Töövaidluskomisjonid (TVK) <[email-masked]>
Teema: Teemapüstitused TVK juhatajate koosolekult 
 
Tere!
 
10.04.2026 toimus töövaidluskomisjonide juhatajate koosolek, kus
arutlusele tulid mitmed küsimused, mille osas TVK juhatajatel puudub
hetkel piisav informatsioon oma tegevuste ja töökorralduse kavandamiseks.
Selleks aga, et TVK juhatajatel oleks võimalik oma tööd tõhusamalt teha ja
toiminguid planeerida, palume võimalusel tagasisidet järgnevatest
küsimustest-teemapüstitustest seekord lähtuvana:
 
1.    Millises etapis on TvLSi kavandatavad muudatused, millised seni
kooskõlastusringidel käinud (või muud) muudatused on töös ja millises
ajakavas; eraldi soovime täpsustada TVK juhatajate perioodilise
hindamisega seonduvat, mida käsitletakse TvLSi kehtivas redaktsioonis § 7
lg-tes 4-7.
2.     Millisest ajast on kavandatud Kätlin Kalda eemalolekuga seonduvalt
uue TVK juhataja ametisse nimetamine ja asumine?
Ettepanek: Nimetada asenduskohale asuv TVK juhataja ametisse sellise
ajavaruga, mis võimaldab sujuvat sisseelamist ja asjade üleandmist ühelt
juhatajalt teisele (vähemalt 1 nädal ühist tööaega), võttes mh arvesse ka
TVK-de väga suurt töökoormust ehk hiljemalt 01.06.2026.
3.    Kui kaugel ollakse TVK sümboolika kasutuselevõtuga (sh e-posti
aadressite lõpuosad, e-kirjade signatuurid, otsuste ja määruste blanketid,
sh vapi kasutamine, eraldi kodulehekülg), tagamaks selge eristamine,
läbipaistvus ja sõltumatus TI-st?
Ettepanek: TVK sümboolikaga e-postiaadressid ja e-kirjade allkirjad ei
peaks olema vaid TVK juhatajatel vaid ka TVK
dokumendihaldusspetsialistidel segaduse vältimiseks.
4.     Millal on tagatud TVK juhatajatele tehisintellekti kasutamise
võimalus menetlusdokumentide analüüsimiseks (nt MS Copilot vm
alternatiivne AI-rakendus)?
Ettepanek: tagada MS Copiloti (vm alternatiivse lahenduse) kasutuselevõtt
ja vastavasisuline koolitus vähemalt TVK juhatajatele esimesel võimalusel
tulenevalt töövaidlusasjade suurest arvust, menetlusosaliste poolt väga
laialdasest AI kasutamisest menetlusdokumentide koostamisel ning
menetlusdokumentide ja nende lisade suurest mahust.
5.    TI peadirektori käskkirjaga on kehtestatud koolituskava, kus ei ole
kõigis väljatoodud aspektides arvestatud TVK koolitusvajadustega, sh
muutuvate seaduste rakendumise osas ning kajastatud ei ole koolitusi, mis
seonduvalt vahetult TVK-dega ja mille toimumise osas on info eelnevalt
edastatud (nt Riigikohtu poolt korraldatav tööõiguse koolitus ja ümarlaud,
mis Riigikohtu koolituskava kohaselt peaks toimuma sügisel 2026). Ebaselge
on, kas ja kui, siis millises ulatuses on TVK juhatajatele ette nähtud
rahalised vahendid täiendavatel koolitustel osalemiseks.
6.     Millised on meetmed TVK-de töökoormuse normaliseerumiseks, mis on
rakendatavad koheselt, sh ootamata selleks ära võimalikke TvLSi muudatusi
vm? Olukorras, kus võrreldes 2025.aastaga on töövaidlusavaldusi laekunud
võrreldes 2026.aasta sama perioodiga ca 33% varasemast rohkem ning
võrreldes 2022.aastaga ca 50% võrra rohkem, töövaidlusavalduste sisuline
kvaliteet on madal, tingides menetlusse võtmise eelselt avalduste puuduste
kõrvaldamiste määruste (sh korduvate määruste) koostamist,
menetlusdokumendid (ja lisad) on tihti väga mahukad, sageli ka
ebaülevaatlikud, täis kordusi ja ebavajalikku informatsiooni seoses AI
laialdase kasutamisega menetlusosaliste poolt ning ebaselge on
selgituskohustuse põhjendatud ulatus kiirete (ja väidetavalt lihtsate)
töövaidlusmenetluste osas, ei kajasta pelgalt ka laekunud asjade arvu
suurenemine tegelikku töö mahtu. Praegusel juhul jätkuvalt on kogu
vastutuse kandmine, sh ka seadusest tulenevate tähtaegade osas, TVK õlul
olukorras, kus meetmete hulk, millega oma töökoormust ise reguleerida, on
väga piiratud.
TVK juhatajad on ka varasemalt korduvalt probleemile tähelepanu juhtinud
– konkreetseid meetmeid töökoormuse normaliseerimiseks seni tagatud ei ole
ning koormus avaldab vahetut mõju nii TVK juhatajate töö- ja puhkeaja
tasakaalule, väga suurele töökoormusele, tervisele, kui ka võimalikele
aja- ja koormuse survest tulenevatele vigadele.
Ettepanek: Juhul, kui TVK juhatajatel on luba eirata TvLSis sätestatud
tähtaegasid, tuleb see selgesõnaliselt ka vastavana sätestada (nt
käskkirjas) ning kommunikeerida ka menetlusosalistele (tulenevalt suurest
töökoormusest ja piiratud ressurssidest ei pruugi käesoleval perioodil
olla võimalik tagada kõikide TvLSis sätestatud tähtaegade järgimine).
Tagada tehisintellekti kiire kasutuselevõtt töövahendina. Tagada selline
DHS-ide töökorraldus, mis võimaldab 100% ulatuses keskenduda TVK-ga seotud
tööülesannete täitmisele. Tagada asendustasu maksmine täiendavate
tööülesannete täitmisel puuduva või äraoleva TVK juhataja/ DHSi
asendamisel.
7.    TVK juhatajate kohtumisel MKM-iga arutati mh ka seda, et juhul, kui
toimub uue TVK juhataja värbamine, on oluline sellesse kaasata
ametisolevatest TVK juhatajatest esindaja, kes tunneb töö spetsiifikat ja
oskab hinnata selleks vajalikke kompetentse, oskusi ja võimeid. Miks
seekordsele konkursile siiski TVK juhatajate esindajat ei kaasatud?
Ettepanek: Kaasata TVK juhatajate esindaja alati TVK juhataja ametikoha
värbamiskomisjoni koosseisu.
8.     TVK juhatajate, TI esindajate ja MKM-i viimasel kohtumisel
13.02.2026 (TvLSi VTK arutelu) lubati koostada ja TVK-le edastada ka
kohtumise memo/ kokkuvõte. Seni TVK juhatajatele antud dokumenti laekunud
ei ole – millal võiks seda oodata?
 
Et mitmed teemapüstitused võivad vajada ka TVK juhatajate täiendavat
arutelu ja kooskõlastamist, palume võimalusel tagasisidet püstitatud
küsimustele hiljemalt 04.05.2026, et neid oleks võimalik ka sisuliselt
juba arutada 08.05.2026 toimuval TVK juhatajate koosolekul.

Lugupidamisega ja tänades
 
Helen Siren 
töövaidluskomisjoni juhataja
Tööinspektsioon
 
 [email-masked] 
 5272884
 Mäealuse 2/3 / Tallinn / Eesti
 www.ti.ee  / www.tooelu.ee  / iseteenindus.ti.ee  
 Tööinspektsioon